BOSNA I HERCEGOVINA  

FEDERACIJA BOSNE I HERCEGOVINE

ZENIČKO-DOBOJSKI KANTON   

OPĆINSKI SUD U ZENICI                                             

Broj:43 0 I 198957 21 I 

Zenica, 24.08.2023. godine

OPĆINSKI SUD U ZENICI  sudija Alma Bijedić, u izvršnom postupku tražitelja izvršenja Ziraat Bank BH dd Sarajevo, Ul. Zmaja od Bosne 47C, zastupan po punomoćniku Peštek Zorlak Edisa, advokat iz Sarajeva, protiv izvršenika A. D. iz Zenice, Ul. Šerbin sokak 6B, zastupan po punomoćniku Alić Emira, advokat iz Zenice, radi Izvršenje radi naplate duga, v.sp. 67.629,26 KM, van ročišta, donio je dana 24.08.2023. godine sljedeći:
Z A K L J U ČA K 

 I  ODREĐUJE  SE PRVA PRODAJA nekretnina u suvlasništvu izvršenika A.D., iz Zenice sa dijelom 1/4, a sve u skladu sa pravomoćnim  Rješenjem o izvršenju ovog suda broj: 43 0 I 198957 21 I od 06.09.2021. godine i to nekretnina kako slijedi: 

-  upisana u ZK uložak broj: 6338 KO Zenica II, k.č. br. 1056/EU2J15 , u naravi: suvlasnički dio od 36/1600 na nekretnini označenoj kao kč 1056 povezano s vlasništvom na posebnom dijelu zgrade-STAN koji se sastoji od 1 soba ukupne površine 36 m2, Ul. Šerbin sokak br. 6B sprat 3
Putem  usmenog i javnog nadmetanja u zgradi ovog suda , soba broj   40  / III , za dan

18.10.2023.godine /srijeda/ u  9,00 sati

II. Vrijednost navedene nekretnine koja je predmet prodaje u skladu sa članom 80. ZIP-a utvrđena je zaključkom ovoga suda od 04.04.2023.godine 

-u visini od 17.069,25  KM , za suvlasnički dio izvršenika D. A. sa dijelom 1/4 koji se stavlja na prodaju
 sve prema nalazu i mišljenju stalnog sudskog vještaka građevinske struke Omerspahić Iršama  iz Zenice, dipl. Ing. građevine od 06.02.2023. godine .

III Na nekretninama iz tačke 1. ovog Zaključka, izvršen je upis založnog prava u korist tražitelja izvršenja, a na osnovu Rješenja o izvršenju br. 43 0 I 198957 21 I od 06.09.2021. godine, radi izvršenja v.s. 67.629,26 KM u korist tražioca izvršenja: Ziraat Bank BH dd Sarajevo, Ul. Zmaja od Bosne 47C. 

IV Na prvom ročištu za javno nadmetanje ne mogu se nepokretnosti opisane u tački 1. ovog Zaključka prodati ispod polovine njene utvrđene vrijednosti, a kupac je dužan platiti poreze i takse  u vezi sa prodajom navedene nekretnine.

V Kupac ne može biti sudija, ili drugo lice koje službeno sudjeluje u postupku prodaje , njihov supružnik i s njim povezana lica ( preci , potomci , braća , sestre i njihovi supružnici ) , izvršenik i njegov supružnik , a ni lice koje prema zakonu ne može steći nepokretnost koja je predmet izvršenja.

VI O prodaji nepokretnosti -suvlasničkog dijela najboljem ponuđaču sud donosi zaključak koji se objavljuje na oglasnoj ploči suda. Ponuđač sa najvišom ponudom dužan je položiti cijenu umanjenu za položeno osiguranje u roku od 8 dana od dana objavljivanja zaključka o prodaji nepokretnosti najpovoljnijem ponuđaču na oglasnoj ploči suda.

VII Ponuđačima čija ponuda nije prihvaćena vratiti će se položeno osiguranje nakon zaključenja javne prodaje.

VIII Ukoliko ponuđač sa najvećom ponudom ne deponuje prodajnu cijenu sudu u predviđenom roku , sud će zaključkom proglasiti prodaju tom ponuđaču nevaljanom i novim zaključkom odrediti da je nepokretnost prodana drugom po redu ponuđaču koji treba u roku koji će odrediti sud , da deponuje prodajnu cijenu.Ukoliko drugi ponuđač ne položi cijenu u predviđenom roku  sud primjenjuje ova pravila i na trećeg ponuđača .Iz položenog  osiguranja prvog ponuđača kojem je prodana imovina i koji u predviđenom roku ne uplati prodajnu cijenu pokrivaju se troškovi neuspjelog ročišta, a u slučaju da sva tri ponuđača sa najvišom ponudom ne ispune svoje obaveze plaćanja prodajne cijene u određenim rokovima, sud će oglasiti da ročište za prodaju nije uspjelo i zakazati novo ročište .Ako se ovi troškovi ne mogu namiriti u cjelosti iz iznosa osiguranja koje je položio prvi ponuđač, razlika će se namiriti iz osiguranja drugog ponuđača ako i ovaj odustane od kupovine nepokretnosti. Preostali iznos će se vratiti  davatelju osiguranja.

IX U  javnom nadmetanju kao kupci mogu učestvovati samo lica koja su prethodno dali osiguranje  . Kupci su dužni osiguranje položiti na depozitni račun ovog suda broj 134-010-0000044837 otvoren kod ASA BANKE  D.D. Sarajevo, Filijala ZENICA, Zenica i to najkasnije na dan zakazane prodaje, te dokaz o izvršenom davanju osiguranja predati u spis ovog suda prije početka prodaje. Osiguranje iznosi  1/10 određene vrijednosti nepokretnosti, s tim što ne može iznositi više od 10.000,00 KM.

Pored lica koja prema ovom Zakonu nisu dužna dati osiguranje u izvršnom postupku, osiguranje nije dužan dati tražitelj izvršenja na čiji  je prijedlog određeno izvršenje .

X  Ovaj zaključak objavit će se na oglasnoj ploči suda. Ovaj zaključak tražitelj izvršenja može o svom trošku objaviti u sredstvima javnog  informiranja, odnosno da o zaključku obavijesti lica koja se bave posredovanjem u prodaji nepokretnosti. Dokaz o istom tražitelj izvršenja je dužan uložiti u spis ovog suda.

XI Zaključak o prodaji dostavit će se strankama i nadležnom organu Poreske uprave, kao i suvlasniku nekretnine-D. I., Ul. Šerbin sokak 6B Zenica, koja kao suvlasnik ima pravo preče kupovine shodno odredbi čl 83. Zakona o izvršnom postupku FBiH.

Pravna pouka :                                                                                              S u d i j a 

Protiv ovog  zaključka                                                                                Alma Bijedić s.r.

nema mjesta pravnom lijeku.              

